钦定古今图书集成/明伦汇编/人事典/第021卷 > 《图书编》 > 《心脏歌》
## 钦定古今图书集成/明伦汇编/人事典/第021卷 > 《图书编》 > 《心脏歌》

心脏身之精，小肠为弟兄。象离随夏旺，属火向南生。
任物无纤巨，多谋最有灵。内行于血海，外应舌将荣。
七孔多聪慧，三毛上智英。反时忧不解，顺候脉洪惊。
液汗通皮润，声言爽气清。伏梁秋得积，如臂在脐萦。
顺视鸡冠色，凶看淤血凝。诊时须审委，细察在叮咛。
实梦忧惊在，虚翻烟火明。秤之十二两，大小与常平。